3.4.86 De Europæiske Fællesskabers Tidende Nr. C 74/15 
Artikel 26 
Tjenestemandens ægtefælle, hans børn og andre per­
soner, over for hvem han har forsørgerpligt, dækkes 
af en forsikring, der omfatter ulykker uden for Fæl­
lesskabet i et land, der står opført på en liste, som 
ansættelsesmyndigheden med henblik herpå har udar­
bejdet. 
Halvdelen af forsikringspræmien bæres af tjeneste­
manden, mens den anden halvdel betales af institutio­
nen. 
KAPITEL 5 
Disciplinærordning 
Artikel 27 
For så vidt angår det personale, der henhører under 
afsnit VIII (a) i vedtægten, og som underkastes disci­plinær forfølgning, skal disciplinærrådet have et med­
lem, der gør tjeneste i institutionens hovedsæde, og 
som er udvalgt ved lodtrækning på hver af listerne. 
KAPITEL 6 
OVERGANGSBESTEMMELSER 
Artikel 28 
I henhold til de gennemførelsesbestemmelser, som 
ansættelsesmyndigheden skal fastsætte, og efter udta­
lelse fra personaleudvalget, vil tjenestemanden i en 
periode, der begrænses til varigheden af hans ansæt­
telse på det tidspunkt, hvor disse bestemmelser træder 
i kraft og i højst fem år, modtage en løn, der mindst 
svarer til den, han oppebar lige inden de nuværende 
bestemmelser trådte i kraft.« 
Forslag til Rådets forordning (EØF) om indførelse af særlige undtagelsesbestemmelser vedrø­
rende ansættelse af oversøisk personale ved Den europæiske sammenslutning for Samarbejde 
som tjenestemænd i De europæiske Fællesskaber 
KOM(86) 83 endelig udg. 
(Forelagt Rådet af Kommissionen den 6. marts 1986) 
(86/C 74/08) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af et fælles 
Råd og en fælles Kommission for De europæiske Fælles­
skaber, særlig artikel 24, 
under henvisning til forslag fra Kommissionen efter udta­
lelse fra Vedtægtsudvalget, 
under henvisning til udtalelse fra Europa-Parlamentet, 
under henvisning til udtalelse fra Domstolen, og 
ud fra følgende betragtninger: 
Det af Den europæiske sammenslutning for Samarbejde 
ansatte personale, der gør tjeneste i AVS-landene, udfø­
rer som repræsentanter for Kommissionen opgaver, der i 
tidens løb er steget i omfang og nu har nået et niveau, 
som berettiger en løsning, der medfører, at de udnævnes 
til tjenestemænd; 
Rådet kan med kvalificeret flertal på forslag af Kommis­
sionen og efter høring af de øvrige berørte institutioner 
ændre vedtægten for tjenestemænd i De europæiske 
Fællesskaber, fastsat ved Rådets forordning (EØF, Eura-
tom, EKSF) nr. 259/68, senest ændret ved forord­
ning — UDSTEDT FØLGENDE FORORDNING: 
Artikel 1 
En person, der pr. 1. januar 1987 har indgået en ansæt­
telseskontrakt med Den europæiske sammenslutning for 
Samarbejde for at arbejde som delegeret, konsulent eller 
attaché, og som stadig har en sådan kontrakt ved ikraft­
trædelsen af denne forordning, kan udnævnes til tjene­
stemand i Kommissionen for De europæiske Fællesska­
ber og ansættes i en af de stillinger, der står opført på 
listen over antallet af stillinger i Kommissionen for regn­
skabsåret 1987. 
Den, der har en ansættelseskontrakt, kan i sin prøvetid 
udnævnes til tjenestemand på prøve. 
Artikel 2 
Den i artikel 1 omhandlede ansatte udnævnes som en 
undtagelse fra bestemmelserne i artikel 4, stk. 2 og 3, 
artikel 28, litra a) og d), og artikel 29 i vedtægten for 
tjenestemænd i De europæiske Fællesskaber og desuden 
som en undtagelse fra artikel 34, for så vidt angår de i 
første stykke af denne artikel omhandlede, efter udtalelse 
af et ad hoc-udvalg, udpeget af ansættelsesmyndigheden 
med den opgave at bedømme den pågældendes kvalifika­
tioner og kompetence. 
Nr. C 74/16 De Europæiske Fællesskabers Tidende 3. 4. 86 
Artikel 3 
Den tjenestemand, der udnævnes i henhold til denne for­
ordning, indplaceres i påkommende tilfælde, uanset arti­
kel 31 og 32 i vedtægten for tjenestemænd, i den kate­
gori og lønklasse og på det løntrin, hvor grundlønnen 
svarer til den grundløn, han har oppebåret i Sammenslut­
ningen. Denne indplacering fastsættes af ansættelsesmyn­
digheden i henhold til følgende ækvivalens: lønklasse I, 
II og III i ESS svarer til kategori A i vedtægten, og løn­
klasse IV og V i ESS svarer til kategorie B i vedtægten. Tjenestemandens anciennitet i lønklasse regnes fra den 
dag, han udnævnes til tjenestemand. 
Tjenestemandens anciennitet på løntrin svarer til den, 
han havde erhvervet i Sammenslutningen. 
Artikel 4 
Denne forordning træder i kraft dagen efter offentliggø­
relsen i De Europæiske Fællesskabers Tidende. 
Denne forordning er bindende i alle enkeltheder og gæl­
der umiddelbart i hver medlemsstat.